2022 yilning 23-24 aprel kunlari Toshkent shahridagi Xalqlar do‘stligi maydoni atrofidagi ko‘chalarda sportchilar va havaskorlar orasida “Duatlon bo‘yicha O‘zbekiston chempionati-2022” bo‘lib o‘tadi. Poytaxt hokimligi xabariga ko‘ra, musobaqa kunlarida qator ko‘chalar soat 06:00 dan 14:30 ga qadar yopiladi. Ushbu ko‘chalar: Furqat ko‘chasining Islom Karimov shohko‘chasi va Seul ko‘chasi oralig‘idagi qismi;   Islom Karimov shohko‘chasining Furqat va Bunyodkor shohko‘chasi oralig‘idagi qismi;   Bunyodkor shohko‘chasining Islom Karimov shohko‘chasi va Seul ko‘chalari oralig‘idagi qismi;   Seul ko‘chasining Bunyodkor shohko‘chasi va Furqat ko‘chalari oralig‘idagi qismi. Haydovchilardan aylanma yo‘llardan foydalanish so‘ralgan.